CELEX: C2004/273/09
Language: lv
Date: 2004-11-06 00:00:00
Title: Tiesas spriedums (trešā palāta) lietā C-396/02 (lūgums saņemt prejudiciālu nolēmumu, ko iesniedza Gerechtshof te Amsterdam) DFDS BV pret Inspecteur der Belastingsdienst Douanedistrict Rotterdam (Kopējais muitas tarifs — Kombinētā nomenklatūra — Tarifu klasifikācija — Apakšpozīcija 8704 10 — Ar sarežģītu izgāšanas sistēmu aprīkots “Minitrac” smilšu, zemes un akmeņu izkraušanai)

6.11.2004   
            
            
               LV
            
            
               Eiropas Savienības Oficiālais Vēstnesis
            
            
               C 273/5
            
         
      TIESAS SPRIEDUMS
   
   (trešā palāta)
   lietā C-396/02 (lūgums saņemt prejudiciālu nolēmumu, ko iesniedza Gerechtshof te Amsterdam) DFDS BV pret Inspecteur der Belastingsdienst
   Douanedistrict Rotterdam (1)
   
   (Kopējais muitas tarifs - Kombinētā nomenklatūra - Tarifu klasifikācija - Apakšpozīcija 8704 10 - Ar sarežģītu izgāšanas sistēmu aprīkots “Minitrac” smilšu, zemes un akmeņu izkraušanai)
   (2004/C 273/09)
   tiesvedības valoda - nīderlandiešu
   Lietā C-396/02 par lūgumu, ko Tiesai atbilstoši EKL 234. pantam iesniedza Gerechtshof te Amsterdam, Nīderlande, ar 2002. gada 6. novembra lēmumu un kas Tiesā reģistrēts 2002. gada 11. novembrī, nolūkā saņemt prāvā, kuru iztiesā šī tiesa, starp DFDS BV un Inspecteur der Belastingdienst - Douanedistrict Rotterdam prejudiciālu nolēmumu, Tiesa (trešā palāta) šādā sastāvā: tiesnesis A. Rosas, kas pilda trešās palātas priekšsēdētāja pienākumus, tiesneši R. Schintgen un K. Schiemann (referents), ģenerāladvokāte C. Stix-Hackl, sekretārs R. Grass, 2004. gada 16. septembrī ir pasludinājusi spriedumu, kura rezolutīvā daļa ir šāda:
   Fakts, ka automobilis ar pacēlāju ir aprīkots ar sarežģītu, daudzfunkcionālu un precīzu izgāšanas ierīci, nerada šķēršļus to klasificēt kā pašizgāzēju kombinētās nomenklatūras apakšpozīcijas 8704 10 nozīmē Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu Pielikumā I tā Komisijas 1994. gada 20. decembra Regulas (EK) Nr. 3115/94 un Komisijas 1995. gada 22. decembra Regulas Nr. 3009/95 redakcijā.
   
      (1)  OV C 7, 11.1.2003.